13. દશકાઓથી ભારતમાં મોટાભાગની લેવડ-દેવડ રોકડાથી તથા થોડી ચેકથી થતી આવી છે.પાક્કું બીલ અને કાચું બીલ વેપારની ભાષાનો હિસ્સો બની ગયો હતો.ટેક્સચોરીને અનૈતિક નહિ માનીને વ્યવહારોનો એક ભાગ માની લેવામાં આવ્યો હતો.દેશની સરકારોએ પણ આ વાતને સામાન્ય માની ને ચાલવા દીધું.પરંતુ હકીકતમાં દેશના તમામ લોકોને અપ્રત્યક્ષ રીતે બહુ મોટું નુકશાન થઇ રહ્યું હતું.દેશનો ગરીબ વધારે ગરીબ અને અમીર વધુ અમીર બની રહ્યો હતો.કાળાનાંણાને લીધે મોંઘવારી વધી રહી હતી.આ પરીસ્થિતિને કાબુમાં લાવવા માટે નોટબંધી એક માત્ર ઉપાય હતો.